**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_\_\_ din \_\_\_\_\_\_\_\_\_\_\_**

**privind aprobarea „Strategiei și** **Planului de Mobilitate pentru județul Satu Mare” elaborat în cadrul proiectului „Modern Border Infrastructure – Successful Carpathian region”,**

**acronim MOBI**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând cont de:

- contractul de servicii nr. 385/2020, încheiat între Județul Satu Mare și S.C. Fip Consulting S.R.L;

- decizia etapei de încadrare nr. 910/31.07.2023 emisă de Agenția pentru Protecția Mediului Satu Mare;

- art.7 alin. (2) din Legea nr. 52/2003, republicată, privind transparența decizională în administrația publică;

luând în considerare prevederile art. 173 alin. (1) lit. b) și alin. (3) lit. d) precum și cele ale art. 182 alin. (1),

în temeiul prevederilor art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă **„Strategia și** **Planul de Mobilitate pentru județul Satu Mare” elaborat în cadrul proiectului „Modern Border Infrastructure – Successful Carpathian region”, acronim MOBI**, conform ***Anexei*** care face parte integrantă din prezenta hotărâre.

**Art. 2.** Cu ducerea la îndeplinire a prezentei se încredințează Direcția Dezvoltare Regională din cadrul aparatului de specialitate al Consiliului Județean Satu Mare.

**Art. 3.** Prezenta se comunică Direcției Dezvoltare Regională din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2023**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red.Tehn T.L.R./Ex.5

**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea „Strategiei și** **Planului de Mobilitate pentru județul Satu Mare” elaborat în cadrul proiectului „Modern Border Infrastructure – Successful Carpathian region”,**

**acronim MOBI**

Județul Satu Mare participă în calitate de partener în proiectul de cooperare transfrontalieră, în cadrul Programului ENI CBC 2014-2020 Ungaria – Slovacia – România –Ucraina, intitulat **“Modern Border Infrastructure – Successful Carpathian region”, acronim MOBI.**

În cadrul acestui proiect, în anul 2020, Județul Satu Mare a încheiat cu societatea FIP Consulting SRL, Contractul de servicii nr. 385/2020, având ca obiect servicii de elaborare a Strategiei și planului de mobilitate pentru județul Satu Mare, pentru perioada 2021-2027, care să identifice măsuri de îmbunătățire a desfășurării circulației de vehicule și pietoni pe rețeaua stradală de la nivelul județului.

Planul de față analizează mobilitatea locuitorilor și a mărfurilor în cadrul județului Satu Mare dar și interjudețean. Intervențiile și proiectele propuse prin strategie vor viza întregul județ iar prin cooperare cu regiunile transfrontaliere, pot viza proiecte care depășesc granițele țării.

Obiectivul general al studiului a fost acela de a identifica provocările și oportunitățile, prezente și viitoare în domeniul mobilității oamenilor și mărfurilor, în județul aflat la granița țării, Satu Mare.

Rolul documentului îl constituie îmbunătățirea mobilității persoanelor și bunurilor în cadrul județului Satu Mare, în contextul cooperării transfrontaliere între România – Ungaria – Ucraina – Slovacia. Mobilitatea reprezintă condiția elementară și esențială pentru asigurarea unei comunități dinamice și a coeziunii socio-economice în vederea eliminării disparităților teritoriale.

Totodată, documentul a ținut cont de presiunile externe care produc vulnerabilitate de ordin securitar, economic și social.

Politicile și măsurile definite în Plan vor acoperi toate modurile și formele de transport în întreaga aglomerare urbană dar și localitățile rurale componente, atât în plan public cat si privat, atât privind transportul de pasageri, cat si cel de bunuri, transport motorizat și nemotorizat, deplasarea și parcarea.

La elaborarea Strategiei și Planului de Mobilitate pentru Județului Satu Mare, s-a avut în vedere corelarea cu prevederile documentelor de planificare spațială la nivel național, județean și local.

Planul a fost supus avizării Agenției Naționale pentru Arii Naturale Protejate în urma căreia s-a emis Aviz (favorabil cu condiții) nr. 34/27.06.2023.

Ulterior primirii avizului Agenției Naționale pentru Arii Naturale Protejate, în urma solicitării avizului APM, Agenția pentru Protecția Mediului Satu Mare emite Decizia etapei de încadrare nr. 910/31.07.2023 prin care se decide că **Strategia și** **planul de mobilitate pentru județul Satu Mare** *nu necesită evaluare de mediu și evaluare adecvată. Planul urmează a fi supus procedurii de adoptare fără aviz de mediu.*

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**proiectul de hotărâre privind aprobarea „Strategiei și** **Planul de Mobilitate pentru județul Satu Mare” elaborat în cadrul proiectului „Modern Border Infrastructure – Successful Carpathian region”, acronim MOBI**

**INIȚIATOR:**

**PREȘEDINTE**

**Pataki Csaba**

Red /tehn: T.L.R./ Nr ex.5

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea „Strategiei și** **Planului de Mobilitate pentru județul Satu Mare” elaborat în cadrul proiectului „Modern Border Infrastructure – Successful Carpathian region”,**

**acronim MOBI**

Județul Satu Mare participă în calitate de partener în proiectul de cooperare transfrontalieră, în cadrul Programului ENI CBC 2014-2020 Ungaria – Slovacia – România –Ucraina, intitulat **“Modern Border Infrastructure – Successful Carpathian region”, acronim MOBI.**

În cadrul acestui proiect, în anul 2020, Județul Satu Mare a încheiat cu societatea FIP Consulting SRL, Contractul de servicii nr. 385/2020, având ca obiect servicii de elaborare a Strategiei și planului de mobilitate pentru județul Satu Mare, pentru perioada 2021-2027, care să identifice măsuri de îmbunătățire a desfășurării circulației de vehicule și pietoni pe rețeaua stradală de la nivelul județului.

Planul de față analizează mobilitatea locuitorilor și a mărfurilor în cadrul județului Satu Mare dar și interjudețean. Intervențiile și proiectele propuse prin strategie vor viza întregul județ iar prin cooperare cu regiunile transfrontaliere, pot viza proiecte care depășesc granițele țării.

Obiectivul general al studiului a fost acela de a identifica provocările și oportunitățile, prezente și viitoare în domeniul mobilității oamenilor și mărfurilor, în județul aflat la granița țării, Satu Mare.

Rolul documentului îl constituie îmbunătățirea mobilității persoanelor și bunurilor în cadrul județului Satu Mare, în contextul cooperării transfrontaliere între România – Ungaria – Ucraina – Slovacia. Mobilitatea reprezintă condiția elementară și esențială pentru asigurarea unei comunități dinamice și a coeziunii socio-economice în vederea eliminării disparităților teritoriale.

Totodată, documentul a ținut cont de presiunile externe care produc vulnerabilitate de ordin securitar, economic și social.

Politicile și măsurile definite în Plan vor acoperi toate modurile și formele de transport în întreaga aglomerare urbană dar și localitățile rurale componente, atât în plan public cat si privat, atât privind transportul de pasageri, cat si cel de bunuri, transport motorizat și nemotorizat, deplasarea și parcarea.

La elaborarea Strategiei și Planului de Mobilitate pentru Județului Satu Mare, s-a avut în vedere corelarea cu prevederile documentelor de planificare spațială la nivel național, județean și local.

Planul a fost supus avizării Agenției Naționale pentru Arii Naturale Protejate în urma căreia s-a emis Aviz (favorabil cu condiții) nr. 34/27.06.2023.

Ulterior primirii avizului Agenției Naționale pentru Arii Naturale Protejate, în urma solicitării avizului APM, Agenția pentru Protecția Mediului Satu Mare emite Decizia etapei de încadrare nr. 910/31.07.2023 prin care se decide că **Strategia și** **planul de mobilitate pentru județul Satu Mare** *nu necesită evaluare de mediu și evaluare adecvată. Planul urmează a fi supus procedurii de adoptare fără aviz de mediu.*

Având în vedere cele de mai sus, în temeiul prevederilor art. 173, alin. (3), lit. d) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind aprobarea „Strategiei și** P**lanului de Mobilitate pentru județul Satu Mare” elaborat în cadrul proiectului „Modern Border Infrastructure – Successful Carpathian region”, acronim MOBI.**

|  |  |
| --- | --- |
| **Director executiv,**  **Ștern Felicia Cristina** | **Șef Serviciu Managementul proiectelor,**  **Barta Bianca Melania** |
| **Vizat juridic,**  **Tănase Loredana Roxana** | **Întocmit,**  **Moldovan Adela** |

Red /tehn: M.A./ Nr ex.5